ANAN พุ่งเกือบ 5% ตุนแบ็คล็อค 4.25 หมื่นล้าน-ลุยเปิด 5 โครงการใหม่
ANAN พุ่งเกือบ 5% ตุนแบ็คล็อค 4.25 หมื่นล้าน-ลุยเปิด 5 โครงการใหม่มูลค่ากว่า 2 หมื่นล้าน ล่าสุด ณ เวลา 11.23 น. ราคาอยู่ที่ 3.35 บาท บวก 0.25 บาท หรือ 4.90% สูงสุดที่ 5.40 บาท ต่ำสุดที่ 5.10 บาท มูลค่าซื้อขายที่ 235.80 ล้านบาท
8 มิ.ย. 2560

ผู้สื่อข่าวรายงานว่า ราคาหุ้นบริษัท อนันดา ดีเวลลอปเมนท์ จำกัด (มหาชน) หรือ ANAN ล่าสุด ณ เวลา 11.23 น. ราคาอยู่ที่ 3.35 บาท บวก 0.25 บาท หรือ 4.90% สูงสุดที่ 5.40 บาท ต่ำสุดที่ 5.10 บาท มูลค่าซื้อขายที่ 235.80 ล้านบาท ขณะที่ดัชนีโดยรวมลบ 0.01 %

โดยราคาหุ้น ANAN ปรับตัวขึ้นแรง เนื่องจากบริษัทเตรียมเปิดตัวคอนโดมิเนียม 5 โครงการ มูลค่า 21,163 ล้านบาท โดยมีบริษัท มิตซุย ฟูโดซัง จำกัด เข้าร่วมลงทุนและเข้ามาดูแลเรื่องการก่อสร้าง เทคโนโลยีการก่อสร้าง
ในปี 2560 บริษัทเปิดโครงการใหม่ที่มีมูลค่าสูงสุดเป็นอันดับ 2 ของกลุ่มอสังหาริมทรัพย์ โดยมีมูลค่ากว่า 42,000 ล้านบาท ซึ่งจะมีการเปิดตัวโครงการมากที่สุดในไตรมาส 4 และในไตรมาส 3 อยู่ที่ 3 โครงการ ไตรมาส 2 อยู่ที่ 1 โครงการ ส่วนในไตรมาสแรกนั้นไม่มีโครงการ
 
สำหรับยอดขายรอรับรู้รายได้ (Backlog) ของบริษัทนั้นอยู่ที่ 42,500 ล้านบาท โดยในปีนี้การโอนอยู่ที่ 25,000 ล้านบาท ซึ่งมี Backlog ที่จะโอนมูลค่า 16,342 ล้านบาท คิดเป็น 73% ของเป้ายอดโอนในช่วงเก้าเดือนข้างหน้า และในปี 2561 มี Backlog ที่จะโอน 23,461 ล้านบาท รวมทั้งในปี 2562 บริษัทมี Backlog 2,658 ล้านบาท
 
ทั้งนี้บริษัทจะเติบโตมากกว่าหลายปีที่ผ่านมา เนื่องจากในปีนี้มีการสร้างเส้นทางใหม่ 72 กิโลเมตร ได้รับอนุญาตจาก คณะรัฐมนตรี 46 สถานีใหม่จาก 112 กิโลเมตร โดยคาดว่าอีก 12 ปีข้างหน้าจะมีสถานีใหม่ 316 สถานี ส่วนแนวโน้มการเติบโตในอีก 3 ปีข้างหน้า บริษัทตั้งเป้ายอดขายเติบโต 35% และในอีก 5 ปีตั้งเป้ายอดขายเติบโตอยู่ที่ 50%